Николай Столбов (1910)

Николай Столбов, Николай Гурий улы Столбов (, 1910 елның 8 декабре, Казан — 1942 елның 14 августы, Төньяк фронт) — хәрби диңгезче, Советлар Берлеге Каһарманы, 3нче ранг капитаны, «Щ-402» су асты көймәсе командиры.

 Тәрҗемәи хәле 
200px|thumb|right|«Щ-402» су асты көймәсе командиры Н.Г. Столбов һәм су асты көймәләренең 3нче дивизионы командиры Н.И. Морозов (). 1941
1910 елның 8 декабрендә Казанда туган. Мәктәпне тәмамлагач, 1930 елда автомобиль йөртүчеләр курсларында укый. Кызыл Гаскәргә чакырылганчы, Казанда шофёр булып эшли.

Хәрби хезмәткә алынгач, Балтика флотына эләгә, анда хәрби диңгезчедән су асты көймәсе командиры дәрәҗәсенә кадәр юл үтә. ССРБ Хәрби-Диңгез көчләренең команда составын тизләтелгән әзерләү курсларын (, Кронштадт, 1935), С.М. Киров исемендәге Кызыл Байраклы су астында йөзәргә өйрәтү отрядын (Ленинград, 1938) тәмамлый. 1933-1935 елларда «М-72», 1938-1939 елларда «М-87», 1940-1942 елларда «Щ -402» су асты көймәләрендә хезмәт итә      Столбов Николай Гурьевич. Центр Генеалогических Исследований.

Ак финнәр белән сугыш башлангач, Төньяк флоты сугыш хәрәкәтләрендә катнаша.

Бөек Ватан сугышын да төньякта каршылый. Төньяк флотның су асты көймәләре бригадасы 3нче дивизионына кертелгән, командиры Н. Столбов булган «Щ-402» (ru) су асты көймәсе 1941 елның 14 июлендә Порсангерфиордка үтеп керә һәм,  совет су асты көймәләреннән беренче булып дошманга һөҗүм итеп, Хоннингсвог портында якорьда торган 3 мең т сусыешлы «Ханау» пароходын шартлата. «Щ-402» су асты көймәсе экипажы, үзенең һәлакәтенә кадәр дошманның 11 транспортын һәм су асты көймәсен юкка чыгара. Су асты көймәсенә «гвардия» исеме бирелә, ул Кызыл Байрак ордены белән, ә көймә  командиры Н.Г. Столбов икенче Кызыл Байрак ордены бүләкләнә,  аңа чираттан тыш 3нче ранг капитаны дәрәҗәсе бирелә.

1942 елның 14 августында сугышчан бирем үтәп кайтып килгәндә, аккумулятор батареяларын корганда су тудыргыч шартлап, көймә экипажыннан 19 кеше (командирны да кертеп) һәлак булаЩ-402 (до 16.5.1937 – Щ-314). «Щ-402» су асты көймәсе (командиры А.М. Каутский) 1944 елның 21 сентябрендә торпеда йөртүче «Бостон» совет хәрби очкычы тарафыннан, ялгышлык белән, торпеда һөҗүменә дучар була һәм барлык экипажы белән су төбенә китә.

 Бүләкләре, мактаулы исемнәре 
 15px Советлар Берлеге каһарманы
 Ленин ордены  
 Ике Кызыл Байрак ордены (1941, 1942)

 Хәтер 
 1958 елның 10 декабрендә Ерак Көнчыгышта 402нче санлы заводта суга төшерелгән йөзмә базага (ЙБ) () Н.Г. Столбов исеме бирелә. База Төньяк флотның Лиинахамари бистәсе (Мурманск өлкәсе) портында урнашкан 28нче аерым ЙБ бригадасына теркәлә. 1966 елдан — йөзмә казарма. 1984 елда ССРБ Хәрби-Диңгез Флоты исемлегеннән төшерелә, утильләштерелә (Баренц диңгезендәге Печенга култыгы янындагы Амбарная губада 47 м тирәнлеккә батырыла) Дайв-сайт «Печора». Баренцево море.
 1965 елда Казанның Вахитов районындагы Гараж урамының исеме Н.Г.Столбов урамына үзгәртелгән.

 Әдәбият 
 Бережной С.С. Корабли и суда ВМФ СССР. 1928 – 1945 (Справочник). М.: Воениздат, 1988.

 Сылтамалар 
  Столбов Николай Гурьевич. pamyat-naroda.ru
   Столбов Николай Гурьевич. «Бөек Ватан сугышы су астында» хәрби-диңгез тарихи веб-проекты
   Столбов Николай Гурьевич. kznportal.ru, 21.09.2011 

 Искәрмәләр 

Төркем:Татарстан Советлар Берлеге Каһарманнары
Төркем:Бөек Ватан сугышында катнашучылар
Төркем:Бөек Ватан сугышында һәлак булучылар
Төркем:Хәрби диңгезчеләр